CELEX: 31984D0046
Language: el
Date: 1984-01-26 00:00:00
Title: 84/46/ΕΟΚ: Απόφαση της Επιτροπής της 26ης Ιανουαρίου 1984 περί πρώτης τροποποιήσεως της απόφασης 84/36/ΕΟΚ σχετικά με ορισμένα προστατευτικά μέτρα κατά του αφθώδους πυρετού στις Κάτω Χώρες

Avis juridique important

|

31984D0046

84/46/ΕΟΚ: Απόφαση της Επιτροπής της 26ης Ιανουαρίου 1984 περί πρώτης τροποποιήσεως της απόφασης 84/36/ΕΟΚ σχετικά με ορισμένα προστατευτικά μέτρα κατά του αφθώδους πυρετού στις Κάτω Χώρες  

Επίσημη Εφημερίδα αριθ. L 028 της 31/01/1984 σ. 0019 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιανουαρίου 1984  περί πρώτης τροποποιήσεως της απόφασης 84/36/ΕΟΚ σχετικά με ορισμένα προστατευτικά μέτρα κατά του αφθώδους πυρετού στις Κάτω Χώρες  (84/46/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί των προβλημάτων της υγειονομικής προστασίας στον τομέα των ενδοκοινοτικών συναλλαγών των ζώων βοείου και χοιρείου είδους (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί των προβλημάτων της υγειονομικής προστασίας στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 83/646/ΕΟΚ, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί των προβλημάτων της υγειονομικής προστασίας στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε από την οδηγία 81/476/ΕΟΚ (5), και ιδίως το άρθρο 7,  Εκτιμώντας:  ότι, συνεπεία της εμφανίσεως περιπτώσεων αφθώδους πυρετού στις Κάτω Χώρες, η Επιτροπή, δια της αποφάσεως 84/36/ΕΟΚ της 9ης Ιανουαρίου 1984 (6), θέσπισε ορισμένα μέτρα προστασίας κατά των συναλλαγών προελεύσεως από μολυσμένα μέρη της επικράτειας·  ότι μεμονωμένη εστία της ασθένειας διαπιστώθηκε σε τμήμα του εδάφους των Κάτω Χωρών γειτονικό προς το τμήμα εντός του οποίου διαπιστώθηκαν οι πρώτες περιπτώσεις· ότι η ασθένεια έθιξε τα νεαρά βοοειδή που δεν είχαν εμβολιασθεί· ότι το εν λόγω μικρόβιο είναι του τύπου Ο1 και ότι το εμβόλιο που χρησιμοποιείται εξασφαλίζει αποτελεσματική προστασία κατ' αυτού του τύπου μικροβίου·  ότι έχει σημασία να επεκταθούν τα μέτρα που ισχύουν επί του παρόντος στο τμήμα του εν λόγω εδάφους· ότι ορισμένα κράτη μέλη έχουν λάβει προστατευτικά μέτρα για το σκοπό αυτό·  ότι πρέπει, κατά συνέπεια, όλα τα κράτη μέλη να θεσπίσουν τα κατάλληλα μέτρα για να διασφαλίσουν την προστασία κατά τη διάρκεια του χρόνου που είναι απαραίτητος για την εκρίζωση της ασθένειας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 84/36/ΕΟΚ τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Τα κράτη μέλη απαγορεύουν την εισαγωγή στην επικράτειά τους ζώων βοείου και χοιρείου είδους που προέρχονται από το τμήμα του εδάφους των Κάτω Χωρών που περιγράφεται στο παράρτημα.»  2. Το άρθρο 2 αντικαθίσταται από το ακόλουθο κείμενο:  «Άρθρο 2  Τα κράτη μέλη απαγορεύουν την εισαγωγή στην επικράτειά τους νωπών κρεάτων ζώων του βοείου, χοιρείου, προβείου και αιγείου είδους και προϊόντων με βάση το κρέας, εκτός από τα προϊόντα που έχουν υποστεί μία από τις κατεργασίες που αναφέρονται στο άρθρο 4 παράγραφος 1 της οδηγίας 80/215/ΕΟΚ, που προέρχονται από το τμήμα του εδάφους των Κάτω Χωρών που περιγράφεται στο παράρτημα.»  3. Παρεμβάλλεται το ακόλουθο άρθρο 3α:  «Άρθρο 3α  Τα κράτη μέλη τροποποιούν τα μέτρα που εφαρμόζουν στις συναλλαγές για να τα καταστήσουν σύμφωνα με την παρούσα απόφαση. Ανακοινώνουν αυτό αμέσως στην Επιτροπή.»  4. Το παράρτημα αντικαθίσταται από το ακόλουθο κείμενο:  «ΠΑΡΑΡΤΗΜΑ  Το έδαφος των κοινοτήτων Noordoostpolder και Urk, το Flevoland και το ηπειρωτικό τμήμα της επαρχίας  Noord-Holland που βρίσκεται προς βορράν του καναλιού της Βόρειας Θάλασσας και του het IJ.»  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 26 Ιανουαρίου 1984.  Για την Επιτροπή  Poul DALSAGER  Μέλος της Επιτροπής    (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 360 της 23. 12. 1983, σ. 44.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 1. 1980, σ. 4.  (5) ΕΕ αριθ. L 186 της 8. 7. 1981, σ. 20.  (6) ΕΕ αριθ. L 23 της 28. 1. 1984, σ. 34.